Poštovane koleginice i kolege,

Nadamo se da ste dobro i bezbedno.

Zadovoljstvo nam je da sa vama podelimo [link](https://mail.ffh.bg.ac.rs/redir.hsp?url=http%3A%2F%2Fx0qqn.mjt.lu%2Flnk%2FAV4AAA95x-QAAcgy4nAAALaVIAIAAYCsLLAAm6wCAA2GRwBhVtD1BVd2wCPvSjaLonKPRazkWwANdxk%2F1%2FjfsHHs9KvClWg_KGTrWfUg%2FaHR0cHM6Ly90ZW1wdXMuYWMucnMvamF2bmktcG96aXYtemEtcHJpamF2bGppdmFuamUtbmFzdGF2bmlrYS1uYS1vYnVrdS16YS1penZvZGplbmplLW5hc3RhdmUtbmEtZW5nbGVza29tLWplemlrdS8) ka stranici na kojoj je objavljen Javni poziv za prijavljivanje nastavnika za obuku posvećenu izvođenju nastave na engleskom jeziku (English as a Medium of Instruction – EMI), u okviru projekta Fondacije Tempus, a koji je podržan od strane ambasade Sjedinjenih Američkih Država u Beogradu.

Obuka je namenjena nastavnicima sa četiri najveća državna univerziteta u Srbiji: Univerzitetu u Beogradu, Univerzitetu u Novom Sadu, Univerzitetu u Nišu i Univerzitetu u Kragujevcu, dok će za njeno sprovođenje biti zaduženi eksperti u oblasti anglistike, koji su ujedno i predstavnici vaše četiri samostalne visokoškolske ustanove.

Zamolili bismo vas da nam pomognete u promociji javnog poziva, tako što ćete podeliti tekst poziva putem veb-sajtova vaših vaših fakulteta, kao i putem mejling listi zaposlenih, kako bismo na taj način ostvarili što veću vidljivost javnog poziva i primili značajniji broj prijava zainteresovanih nastavnika sa četiri najveća državna univerziteta u Srbiji.

Primetićete da je poziv raspisan do 15. oktobra, dok je sprovođenje pismenog testa kandidata, u dogovoru sa predavačima-ekspertima i predstavnicima rektorata vaših visokoškolskih ustanova, planirano za period od 20. do 25. oktobra, čime pružamo veću fleksibilnost u pogledu obezbeđivanja prostorija za testiranje kandidata za obuku.

Koristimo priliku da vam se još jednom zahvalimo na predusretljivosti, jer bez vaše podrške sprovođenje ove obuke ne bi bilo izvodljivo.

Na raspolaganju smo vam za sve dodatne informacije.

Srdačan pozdrav,

Fondacija Tempus